b'\n_START_ARTICLE_\nMost Oct\xc3\xa1vio Frias de Oliveira\n_START_SECTION_\nOpis\n_START_PARAGRAPH_\nMostna konstrukcija je nenavadna zaradi svoje oblike, ki spominja na "X" pri prehodu na pilonu. "X" je 76 metrov \xc5\xa1irok pri bazi in 35,4 m \xc5\xa1irok na vrhu._NEWLINE_To je edini most na svetu, ki ima dve avtocesti, ki se kri\xc5\xbeata v krivini izvennivojsko in sta podprti z enim betonskim pilonom. Dve ukrivljeni cesti, ena na nadmorski vi\xc5\xa1ini 12 metrov in drugi na nadmorski vi\xc5\xa1ini 24 metrov, sta dolgi pribli\xc5\xbeno 900 metrov vsaka._NEWLINE_Na koncu decembra okrasijo kable in z osvetlitvijo ustvarijo barvne u\xc4\x8dinke, kot na bo\xc5\xbei\xc4\x8dnem drevesu. Most je osvetlijo tudi ob posebnih prilo\xc5\xbenostih med letom in se pogosto uporablja za avtomobilske oglase na televiziji._NEWLINE_Most so \xc5\xbee ve\xc4\x8dkrat napadli vandali. V letu 2011 so ukradli 6 kilometrov \xc5\xbeice, vredne R $ 200,000 (US $ 117,000). Kasneje avgusta so vandali vdrli v kontrolno sobo mostu in uni\xc4\x8dili plo\xc5\xa1\xc4\x8de. 9. januarja 2012 so vandali ukradli 94 od 142 reflektorjev mostu. Trajalo je 90 dni in stalo R $ 1.000.000 (US $ 590.000), da so v celoti ponovno vzpostavili sistema razsvetljave.\n_START_SECTION_\nGradnja\n_START_PARAGRAPH_\nGradnjo je izvajalo gradbeno podjetje OAS, ki je imelo 420 zaposlenih in so delali v dveh izmenah. Projekt je vodil Cato Francisco Ribeiro, z arhitektom iz Sao Paula Jo\xc3\xa3o Valente Filho.  Edward Zeppo Boretto je bil odgovorni in\xc5\xbeenir in Norberto Duran, organizator dela, ki je pripadal osebju Empresa Municipal de Urbanismo (EMURB)._NEWLINE_Zagotovljena vrednost je bila pribli\xc5\xbeno R $ 184.000.000 za izgradnjo kompleksa samega in dodatnih 40 milijonov $ za ozna\xc4\x8devanje cest, drena\xc5\xbeo in tlakovanje. Delo so sofinancirale bli\xc5\xbenje regije._NEWLINE_8. aprila 2007 je, delavec Luiz de Ara\xc3\xbajo Sousa, star 22 let, umrl po padcu iz enega od tirov._NEWLINE_Vgradili so 58.700 kubi\xc4\x8dnih metrov betona._NEWLINE_Med tehni\xc4\x8dnimi izzivi, s katerimi so se sre\xc4\x8dali pri projektu, je bila kompleksnost porazdelitve obremenitev med mnogimi elementi in odseki ukrivljene geometrije. V pritrdilnih elementih vsakega kabla so name\xc5\xa1\xc4\x8dene merilne celice, ki omogo\xc4\x8dajo spremljanje sil, omogo\xc4\x8dajo mehanskemu sestavu prilagoditi napetost, uravnote\xc5\xbeenje mostu in med gradnjo ustrezno ne preobremeniti kablov. Mostovi so zasnovani, da vzdr\xc5\xbeijo vetrove do 250 kilometrov na uro._NEWLINE_Delo na Complexo Vi\xc3\xa1rio Real Parque se je za\xc4\x8deoa v upravljanju ob\xc4\x8dine Marta Suplicy leta 2003 in se je nadaljevalo v upravljanju Jose Serra v letu 2005 po spremembi na\xc4\x8drta (iz 2 na 1 pilon), kar je imelo za posledico prihranke v vi\xc5\xa1ini 30 milijonov. Otvoritev mostu je potekala 10. maja 2008, vodil jo je \xc5\xbeupan Gilberto Kassab, po prelo\xc5\xbeitvi pribli\xc5\xbeno dveh mesecev.\n_START_SECTION_\nZasnova\n_START_PARAGRAPH_\nV vsaki smeri je most dolg 290 metrov. Pod pilonom "X", ki nosi avtoceste, navzkri\xc5\xbeno vodijo kabli na razli\xc4\x8dne ravni. Poleg tega poteka po re\xc4\x8dnem bregu elektri\xc4\x8dni daljnovod in C\xc3\xb3rrego \xc3\x81gua Espraiada, potok, ki te\xc4\x8de v reko Pinheiros. Pilon je 138 metrov visok, kar je enako 46 nadstropni stavbi. Notranje jeklene stopnice vodijo na pilon, s stopnic je na vsakih \xc5\xa1est metrov omogo\xc4\x8den dostop za potrebe vzdr\xc5\xbeevanja._NEWLINE_Most Octavio Frias de Oliveira je most s po\xc5\xa1evnimi zategami in edini na svetu z dvema nivojema cest, ki se kri\xc5\xbeata v krivini in obe\xc5\xa1enima na istem pilonu. Most Katsushika v Tokiu na primer, ima sicer cesto v krivini, vendar v enem nivoju. Oblika strukture ni posledica arhitekturnih razlogov, temve\xc4\x8d strukturnih in geometrijskih omejitev.\n_START_SECTION_\nKabli\n_START_PARAGRAPH_\nKabli so pro\xc5\xbeni strukturni elementi, ki jih oblikujejo jekleni kabelski snopi. Izraz kabelski most se nana\xc5\xa1a na vrsto konstrukcije, ki uporablja neposredno povezavo palice s podporo. Kabli so za\xc5\xa1\xc4\x8diteni z rumeno cevjo iz polietilena visoke trdnosti, tolerantne na delovanje ultravijoli\xc4\x8dne svetlobe, s funkcijo za\xc5\xa1\xc4\x8dite jekla pred korozijo.\n_START_SECTION_\nOsvetljava\n_START_PARAGRAPH_\nMost je osvetljen z reflektorji v rde\xc4\x8di, modri in zeleni barvi, ki so pogoj za oblikovanje strukture v razli\xc4\x8dne kombinacije barv.  Sistem razsvetljave je izdelalo nizozemsko podjetje Philips.\n_START_SECTION_\nKritike\n_START_PARAGRAPH_\nMed gradnjo avtocestnega kompleksa je bil nespo\xc5\xa1tovan ob\xc4\x8dinski zakon \xc5\xa1t. 14266, ki dolo\xc4\x8da v svojem 11. \xc4\x8dlenu, da\xc2\xa0\xc2\xbbbi bilo treba nove javne ceste, vklju\xc4\x8dno z mostovi, viadukti in predori, zagotoviti prostore za pe\xc5\xa1 in kolesarski promet v skladu s \xc5\xa1tudijami izvedljivosti\xc2\xab.  Ta predpis je obstajal od leta 1990 v skladu z ob\xc4\x8dinskim zakonom \xc5\xa1t. 10,9079, in nadome\xc5\xa1\xc4\x8den z L. M. \xc5\xa1t. 14266, agendo v \xc4\x8dasu na\xc4\x8drtovanja kompleksa._NEWLINE_Kriti\xc4\x8dni so bili tudi glede urbanisti\xc4\x8dnega na\xc4\x8drtovanja v metropolitanski regiji. Urbanist Mariana Fix, raziskovalec v Laborat\xc3\xb3rio de Habita\xc3\xa7\xc3\xa3o e Assentamentos Humanos (FAUUSP) je preu\xc4\x8deval spremembe, ki bodo delovale na obmo\xc4\x8dju med okro\xc5\xbeji Itaim Bibi in Brooklyn, v zadnjih desetletjih, ki ka\xc5\xbeejo, da je bilo podro\xc4\x8dje, izbrano za tako imenovano "novo ekonomijo" v Sao Paulu; tako so se realno pove\xc4\x8dale \xc5\xa1pekulacije. Cena na kvadratni meter zemlji\xc5\xa1\xc4\x8da je bila pred 30 leti 100 $. Od leta 1980 je nastal boom nepremi\xc4\x8dnin v regiji in cena je posko\xc4\x8dila na 1.500 $. Slum Jardim Edite, kjer je \xc5\xbeivelo okoli 900 dru\xc5\xbein, je \xc5\xa1e vedno ovira za \xc5\xa1iritev poslovanja._NEWLINE_Po gradnji mostu \xc4\x8dez reko Pinheiros in odstranitev ve\xc4\x8dine slumov, so se cene zemlji\xc5\xa1\xc4\x8d v regiji skoraj potrojile do 4.000 $ na m\xc2\xb2. Ve\xc4\x8dina dru\xc5\xbein iz odstranjenih slumov se je preselila na podro\xc4\x8dja varstva vodnih virov v metropolitanski regiji S\xc3\xa3o Paulo, kar ustvarja veliko ve\xc4\x8dje tveganje za okolje, \xc5\xa1e posebej za vodooskrbo velemestnih prebivalcev, kar po vsem uboga samo logiko privatizacije dobi\xc4\x8dkov in socializacije stro\xc5\xa1kov._NEWLINE_Toda ta kritika je bila obravnavana pri in\xc5\xbeenirskih strokovnjakih kot politi\xc4\x8dna, saj so utemeljevali "spektakularen" zna\xc4\x8daj mostu s tehni\xc4\x8dnimi omejitvami, kot je pomanjkanje prostora za gradnjo dovoznih poti. 11. julija 2013 je potekal protest proti omre\xc5\xbeju Globo, predlog protestnikov je bil, da bi most preimenovali kot most Vladimir Herzog (brazilski novinar, ki je umrl za posljedicami mu\xc4\x8denja vojske na DOI-CODI).'